als_Latn dik_Latn sag_Latn
Prishtinë, 7 mars 2015 – Me rastin e 7 marsit, “Ditës së Mësuesit” Drejtoria Komunale e Arsimit në Prishtinë shpërbleu me mirënjohje mësimdhënësit më të dalluar për kontributin e tyre në procesin edukativo-arsimor.
U shpërblyen Bleta Hoxha, edukatore në institucionin parashkollor “Ardhmënia”, Afërdita Krasniqi, mësuese e mësimit klasor në ShFMU “Pjetër Bogdani”, Skender Halimi, arsimtar në ShFMU “Faik Konica”, Gani Latifaj, profesor në ShML “Xhevdet Doda”, Valbona Kastrati, Drejtoreshë në institucionin “Meto Bajraktari” dhe Zeqir Meta, zyrtar i lartë i arsimit në Drejtorinë Komunale të Arsimit.
Mirënjohje u ndanë edhe për kontribut jetësor, për veteranët e arsimit: Jakute Zherka, Nebahate Shehu, Mustafë Ibrahimi, Nadire Dida, Nemide Berisha, Nazmije Hadri, Qerim Krasniqi,Mejreme Reçica, Drita Luzha, Sabrije Deva, Akile Daci dhe Riza Çavolli.
Gjithashtu, në këtë organizim u ndanë diploma edhe për nxënësit që treguan sukses në “Olimpiadën e Matematikës”, Bleonard Selimi, Dea Buleshkaj, Jon Hoti dhe Drin Celaj
Me këtë rast, drejtorja e Drejtorisë Komunale të Arsimit, Arbërie Nagavci tha që ky organizim është bërë me qëllim që të nderojmë mësimdhënësit në festën e tyre.
“Obligim i yni mbetet që të ofrojmë mësimdhënie cilësore për ta bërë Republikën e Kosovës një vend më të mirë për secilin prej nesh, për fëmijët tanë, gjeneratat e reja. Sot, në shenjë respekti dhe nderimi ndajmë mirënjohje për edukatoret, mësimdhënësit por edhe për veteranët e arsimit, për ata që një jetë e vunë në shërbim të kësaj detyre fisnike”, tha Nagavci. /KI/
als_Latn als_Latn als_Latn als_Latn als_Latn als_Latn